
[bookmark: _Hlk64841991]SKELBIAMA ATRANKA Į SUSISIEKIMO MINISTERIJOS
ORGANIZACIJOS VALDYMO DEPARTAMENTO 
VEIKLOS IR DOKUMENTŲ VALDYMO SKYRIAUS PATARĖJO PAREIGAS 
(darbuotojas dirbantis pagal darbo sutartį)

Pareiginės algos koeficientas 1,68 (3020,64 Eur.)
Laimėjusiam atranką pretendentui bus taikomas trijų mėnesių išbandymo laikotarpis.

Šias pareigas einantis darbuotojas turi atitikti šiuos specialiuosius reikalavimus:
1. turėti aukštąjį universitetinį išsilavinimą (bakalauro kvalifikacinis laipsnis) arba jam lygiavertę aukštojo mokslo kvalifikaciją;
2. turėti ne mažesnę kaip 1 metų darbo su įslaptinta informacija patirtį arba ne mažesnę kaip 2 metų darbo dokumentų valdymo srityje patirtį arba ne mažesnę kaip 2 metų darbo valstybės ar savivaldybių institucijose ar įstaigose patirtį;
3. būti susipažinęs su Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais dokumentų valdymą ir įslaptintų dokumentų administravimą;
4. gebėti analizuoti ir apibendrinti informaciją, rengti dokumentus, sklandžiai dėstyti mintis raštu ir žodžiu;
5. mokėti dirbti kompiuteriu „MS Office“ programiniu paketu;
6. atitikti teisės aktuose nustatytus reikalavimus, būtinus išduodant leidimą dirbti ar susipažinti su įslaptinta informacija, žymima slaptumo žyma „Slaptai“. 


Šias pareigas einantis darbuotojas vykdo šias funkcijas:
1. vykdo įslaptintų dokumentų administravimą: registruoja įslaptintus dokumentus ir pateikia vykdytojams pasirašytinai, tvarko įslaptintų dokumentų archyvą, organizuoja įslaptintų dokumentų saugojimą teisės aktų nustatyta tvarka;
2. atlieka Susisiekimo ministerijai pavaldžių ar jos reguliavimo sričiai priskirtų įstaigų ir akcinių bendrovių, kurioms nesuteiktas paslapčių subjekto statusas ir kuriose dirbama su įslaptinta informacija ar saugoma įslaptinta informacija, įslaptintos informacijos apsaugos būklės tikrinimus; teikia pasiūlymus ir konsultacijas dėl įslaptintų dokumentų rengimo ir įforminimo;
3. rengia pagal kompetenciją įslaptintų dokumentų projektus arba prireikus koordinuoja šių dokumentų rengimą;
4. rengia detalų Susisiekimo ministerijos įslaptinamos informacijos sąrašą, įslaptintų dokumentų registrų sąrašą ir kitus su įslaptintos informacijos administravimu susijusius teisės aktus; teikia pasiūlymus dėl Susisiekimo ministerijos dokumentacijos plano skyriaus „Įslaptintos informacijos administravimas“;
5. analizuoja ir teikia informaciją apie dokumentų, gautų Susisiekimo ministerijoje, vykdymo eigą ir formuoja pavedimus;
6. vykdo kitus teisės aktų, reglamentuojančių darbą su įslaptinta informacija, reikalavimus pagal savo veiklos sritį;
7. vykdo kitus nenuolatinio pobūdžio su struktūrinio padalinio veikla susijusius pavedimus.

Dokumentai teikiami per portalą dirbuvalstybei.vva.lt. Skelbimo Nr. 115997
https://dirbuvalstybei.vva.lt/job/ds/115997

Pretendentų prašymų teikimo terminas iki 2026-10-08 imtinai.

Siūlomos naudos:
· sveikatos draudimas
· profesinio tobulėjimo ir kvalifikacijos kėlimo galimybės
· ergonomiška darbo vieta ir modernios priemonės
· nemokamas automobilių parkavimas miesto centre 
· lankstus darbo grafikas
· karjeros galimybės
